作者:李紳
標題:贈毛仙翁
內容:憶昔我祖神仙主，玄元皇帝周柱史。曾師軒黃友堯湯，穆王粗識神仙事，八極輪蹄方逞志。鶴發韜真世不知，仙兄受術幾千年，已是當時駕鴻客。海光悠容天路長，桂窗一別三千春，秦妃鏡裡娥眉新。忽控香虯天上去，九州爭奪無時休，八駿垂頭避豺虎。我亦玄元千世孫，百年命促奔馬疾，愁腸盤結心摧崒。今朝稽首拜仙兄，